Som blind eller svagtseende er det umuligt at trykke sig frem til kontanter på bankernes hæveautomater. Nu forsøger Danske Bank at komme deres blinde kunder i møde. De indfører som forsøgsordning hæveautomater, der guider med lyd. Kredsformand i Dansk Blindesamfund, Aalborg var begejstret, da han prøvede det nye tiltag i Algade i Aalborg. - Det er helt nyt for mig. Det er første gang jeg prøver en hæveautomat med syntetisk tale. Det er rigtig godt, siger Egon Lerkenfelt, Systemet fungerer ved at man, indfører en medbragt høretelefon. Herefter bliver man guidet til man har fået kontanterne ud. - Jeg var lidt famlende i starten, men det skal nok komme, siger Egon Lerkenfelt efter forsøget. Der er indtil videre kun den ene maskine i Nordjylland. Danske bank regner med at de i år kommer op på hundrede maskiner i Danmark. Dansk Blindsamfund, som skal evaluerer forsøget, håber at andre pengeinstitutter følger trop. Se TV-indslag 19.30 Onsdag 14.01.09

Opsummering:
Danske bank lancerer i dag hæveautomater der kan snakke. En af dem er stillet op i Aalborg. Meningen er at den skal tale blinde til rette.